Səninlə
Sevdiyim, gələ-gör, bahar fəslidir, 
Könül istər gəzə bağı səninlə.
Gecə qucaqlaşıb yataq qolboyun, 
Bir də duraq səhər çağı səninlə.

Nə xoş səadətdir dodaq-dodaqda, 
Məzə müqabildə, badə qabaqda. 
Vermənəm aləmə xəlvət otaqda 
Deyib, gülüb, danışmağı səninlə.

Xahi aqil olam, xahi divanə, 
Yoxdur ehtiyacım hurü qılmanə. 
Gedərəm duzəxə mərdü mərdanə, 
Əsli budur sözün sağı, səninlə.
Qoşmalar